Home+-+Domov

= =  Projekt je posvečen poljskemu zdravniku in pisatelju Januszu Korczaku, ki je bil velik zagovornik otrokovih pravic. Bil je urednik otroških časopisov in ustanovitelj sirotišnice. Svojemu prepričanju je bil zelo vdan, saj svojih varovancev tudi ob okupaciji Poljske ni zapustil, temveč je skupaj z njimi odšel v taborišče v Treblinki in tam sklenil svojo življenjsko pot. Mednarodni projekt iEARN – Talking kites spodbuja otroke po vsem svetu, da razmišljajo o različnih pogojih za življenje v različnih delih sveta, osvetljuje pomen otrokovih pravic, uči otroke o razlikah med narodi in narodnostmi, predvsem pa poudarja potrebo po strpnosti in sprejemanju drugačnosti.

Projektu smo se pridružili tud na POŠ Sora, kjer bomo v petek, 19. 3. 2010 ob 17.00 organizirali delavnice izdelovanja Zmajev miru. Vabimo vse starše, da v družbi svojih otrok izdelajo Zmaja miru, ki bo njihove misli za boljši svet ponesel visoko v nebo.

Lepo vabljeni!